Diari Oficial de la Generalitat Valenciana


Sumari del DOGV 4889, del 23-11-2004 (2004/11377)

Notificació a l'organització de productors número 208, Cooperativa Valenciana del Campo de Montesa. Expedient número 46-0008-2004.
----------------------------------------------------------------------------------------------------------------------------------

### Dades del document

Número de DOGV
:   4889

Data del DOGV
:   23-11-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/11357


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Notificació a l'organització de productors número 208, Cooperativa Valenciana del Campo de Montesa. Expedient número 46-0008-2004. [2004/Q11837]
  
Per la present es notifica la Resolució de data 23 de setembre de 2004, del director general de Producció i Comercialització Agrària, a l'organització de productors número 208, Cooperativa Valenciana del Campo de Montesa, de reintegrament de l'ajuda a la transformació de cítrics en la campanya 1999/2000 (expedient 46-0008-2004), i que a continuació es transcriu:
  
En vista de les actuacions practicades en esta conselleria en relació amb l'organització de productors número 208, Cooperativa Valenciana del Campo de Montesa, s'han pogut constatar els següents fets:
  
1. L'organització de productors número 208, Cooperativa Valenciana del Campo de Montesa, amb domicili social al carrer del Doctor Villa Pedroso, número 3, 46515 Montesa (València) i codi d'identificació fiscal número L16244582, està reconeguda com a organització de productors i homologada com a col·laboradora per a poder acollir-se al règim d'ajudes a la transformació de cítrics per a la campanya 1999/2000.
  
2. En la campanya de referència es van formalitzar els contractes amb les indústries transformadores en les quantitats següents; un contracte de campanya de taronja per un total de 650.000 kg i un contracte de campanya de clementina per un total de 100.000 kg i dos contractes de campanya de satsuma per un total de 739.000 kg.
  
3. Les quantitats totals entregades a càrrec d'estos i les ajudes percebudes han sigut:
  
Període Quantitat Import de Data de
  
 entregada l'ajuda pagament
  
 (kg) (euros)
  
Taronja
  
1r trimestre 219.858 12.482,06 24.07.2000
  
2n trimestre 221.974 24.191,57 24.07.2000
  
Total 238.505 36.673,63
  
Clementina
  
1r trimestre 201.839 8.000,00 24.07.2000
  
Satsuma
  
1r trimestre 845.035 45.681,25 24.07.2000
  
Total general 90.354,88
  
4. Amb data 29 de gener de 2004, la Direcció Territorial de la Conselleria d'Agricultura, Pesca i Alimentació a València va remetre un escrit a l'organització de productors número 208, on li sol·licitaven dades i documentació per a la realització dels controls administratius referents a les entregues de cítrics per a la transformació. Este escrit va ser remés per correu certificat amb justificant de recepció i tornada, després de dos intents el 3 el 5 de febrer de 2004, amb l'indicatiu d'absent. Un informe posterior d'un tècnic de l'esmentada direcció territorial manifesta que l'esmentada cooperativa es troba tancada i sense activitat comercial.
  
5. Amb data 27 d'abril de 2004, es van personar dos funcionaris de la Direcció Territorial de la Conselleria d'Agricultura, Pesca i Alimentació al domicili social de l'organització de productors número 453, a fi de realitzar els controls esmentats. A l'observar que este domicili es trobava tancat i sense activitat, van demanar la col·laboració de l'ajuntament de la localitat i amb la presència de dos funcionaris d'este ajuntament com a testimonis, van alçar acta on donen fe del tancament del domicili social de la citada organització de productors i, conseqüentment, la incapacitat de poder realitzar els preceptius controls administratius.
  
6. Amb data 13 de maig de 2004, el director territorial de la Conselleria d'Agricultura, Pesca i Alimentació a València inicia un acord per al reintegrament de la totalitat de les ajudes a la transformació de cítrics de la campanya 1999/2000, sol·licitades per l'organització de productors número 208, Cooperativa Valenciana del Campo de Montesa.
  
7. Amb data 3 de juny de 2004, l'organització de productors número 208 presenta unes al·legacions on exposa que no van poder rebre les notificacions de la Secció de Mercats perquè al domicili social «només tenim obert alguns dies» i s'oferix a passar les inspeccions corresponents.
  
En conseqüència, el 14 de juny de 2004, la tècnica que realitzaria els controls va remetre un fax a l'organització de productors número 208, perquè prepararen una determinada documentació. El 30 de juny de 2004, esta organització de productors va remetre un escrit on indica que per canvis en la Gerència de la cooperativa i pel de estar sent inspeccionats per l'Agència Tributària en l'exercici 1999/2000, no podien facilitar la documentació sol·licitada.
  
Mitjançant escrit de la Direcció Territorial de la Conselleria d'Agricultura, Pesca i Alimentació a València, de data 1 de juliol de 2004, se li torna a requerir a l'organització de productors número 208 la documentació específica del control de les ajudes i que no estiguera intervinguda per l'Agència Tributària. Ha transcorregut el termini del mencionat requeriment sense que esta organització haja comunicat res respecte d'això.
  
Als anteriors fets se li apliquen els següents
  
Fonaments de dret
  
Vistos el Reglament (CE) 2.200/1996, del Consell, de 28 d'octubre de 1996, pel qual s'establix l'organització comuna de mercats en el sector de les fruites i hortalisses, el Reglament (CE) número 2.202/1996, del Consell, de 28 d'octubre de 1996, pel qual s'establix un règim d'ajuda als productors de determinats cítrics; el Reglament (CE) número 1.169/1997, de la Comissió, pel qual s'establixen disposicions d'aplicació de l'anterior, modificat pels reglaments (CE) 1.145/1998, 1.082/1999 i 2.729/1999, de la Comissió; el Reglament (CE, EURATOM) número 2.988/1995, del Consell, relatiu a la protecció dels interessos financers de les comunitats europees, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; la Llei 9/2001, de 27 de desembre, el Decret 178/1996, de 2 d'octubre, pel qual es designa l'organisme pagador i l'organisme de certificació de les despeses corresponents a la Secció Garantia del Feoga. El Decret 118/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació i la resta de legislació pertinent.
  
1. El Reglament (CE) 2.202/1996, establix en el seu article 1, un règim comunitari d'ajuda a les organitzacions de productors que entreguen per a la seua transformació determinats cítrics collits a la Comunitat Europea. Estan acollits a este, entre altres productes, la taronja, clementina, satsuma i pomelo. L'article 2 de l'esmentat reglament establix que este règim d'ajuda se sustenta en contractes que vinculen, d'una banda, a organitzacions de productors, i d'una altra, a transformadors legalment constituïts.
  
L'article 3 del mateix reglament establix la concessió d'una ajuda a les organitzacions de productors per les quantitats entregades per a la seua transformació, d'acord amb els contractes contemplats.
  
2. Segons l'article 16.2 del Reglament (CE) 1.169/1997, l'organització de productors quedarà sotmesa a qualsevol mesura d'inspecció o de control que les autoritats competents estimen necessària i haurà de portar tots els registres suplementaris prescrits per estes autoritats per a poder efectuar els controls que estos consideren necessaris.
  
3. L'article 18.2 del Reglament (CE) 1.169/1997, establix que s'efectuaran controls físics i documentals de totes les organitzacions de productors que es referiran, per a cada producte, cada campanya i cada organització de productors, almenys al 30% de:
  
La superfície total on es cultiven els productes, desglossada per productors associats, amb les referències de les dades cadastrals de les parcel·les de què es tracte.
  
Els acords amb els productors independents.
  
Les transferències als socis dels imports de les ajudes percebudes per les organitzacions de productors.
  
Les quantitats entregades a la transformació per a cada període d'entrega.
  
Les sol·licituds d'ajuda.
  
Els controls tindran com a objecte comprovar:
  
La concordança entre les quantitats de productes entregades a la transformació en virtut de contractes, per a les quals s'hagen expedit els certificats d'entrega i les quantitats que figuren en les sol·licituds d'ajuda.
  
La concordança entre les quantitats de productes entregades a la transformació en virtut de contractes i les quantitats entregades a les organitzacions de productors pels seus membres, els membres d'altres organitzacions de productors amb acords i els productors independents, també amb acords.
  
4. Com es desprén de la relació de fets, la direcció territorial de la Conselleria d'Agricultura, Pesca i Alimentació, a València, no ha tingut accés als suports comptables i administratius de l'organització de productors número 208, cosa que suposa no poder realitzar els controls establits en els esmentats articles 16.2 i 18.2 del Reglament (CE) 1.169/1997.
  
La impossibilitat d'efectuar els controls previstos en el Reglament (CE) 1.169/1997, de la Comissió, implica una vulneració de l'obligació, que li incumbix a l'organització de productors, en tant que entitat col·laboradora de l'administració en l'entrega i distribució dels fons, prevista en l'article 47.4 del Text Refós de la Llei d'Hisenda Pública Valenciana, de sotmetre's a les actuacions de comprovació que respecte a la gestió dels fons puga efectuar l'entitat concedent.
  
Per tot això, procediria l'aplicació d'allò que s'ha indicat en l'article 47.9 del Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, amb la qual cosa l'organització de productors número 208 hauria de reintegrar la totalitat de les ajudes a la transformació de cítrics en la campanya 1999/2000.
  
Per tot el que antecedix, i vista la proposta del cap d'àrea, resolc:
  
Primer
  
Declarar que l'organització de productors número 208, Cooperativa Valenciana del Campo de Montesa, ha incomplit el que disposa el Reglament (CE) 2.202/1996 i el Reglament (CE) 1.169/1997, reguladors de les ajudes als productors de determinats cítrics, així com el que disposa l'article 47.4 del Text Refós de la Llei de la Hisenda Pública de la Generalitat Valenciana, en relació a les ajudes percebudes per l'entrega de cítrics a industrialització durant la campanya 1999/2000.
  
Segon
  
Com a conseqüència de este incompliment, i en aplicació d'allò que s'ha disposat en article 47.9 del Text Refós de la Llei de la Hisenda Pública de la Generalitat Valenciana, procediria el reintegrament de les quantitats indegudament percebudes i que ascendixen a 90.354,88 euros.
  
Estos imports hauran de ser reintegrats incrementats amb els interessos corresponents. El tipus d'interés serà el que aplique el Banc Central Europeu a les seues operacions principals de refinançament que es publica en el Diari Oficial de la Unió Europea, sèrie C, vigent en la data del pagament indegut i incrementat amb tres punts percentuals. Este interés serà calculat en funció del termini transcorregut entre el pagament i el reembossament de les quantitats percebudes en excés pel beneficiari.
  
Tercer
  
A este efecte, pels Servicis Territorials de la Conselleria d'Agricultura, Pesca i Alimentació, a València, es realitzaran totes les actuacions que resulten pertinents, a fi de requerir la suma resultant que haurà de ser reintegrada en el termini d'ingrés voluntari previst en l'article 2, apartat 1, del Decret 75/2001, de 2 d'abril, del Govern Valencià.
  
La present resolució no posa fi a la via administrativa i contra esta es pot interposar, en el termini d'un mes a comptar de l'endemà de la recepció, recurs d'alçada davant del secretari autonòmic d'Agricultura i Relacions Agràries amb la Unió Europea, de conformitat amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.